ONTSTAAN IS, OP VERSCHILLENDE TIJDEN VOOR DE DROOGMAKING. 75 



„welcke hy tot nyeuwerkerck woonden wel ontrent vyffen veertien Jaeren, als 

 „narnentelicken tot dat de troublen int Jaer XV C LXXIJ aenquamen, dat hy 

 „met zyn huysfrouwe gevlucht synde tot amstelredam, sy aldaer overleden es, 

 „Ende terwyis hy tot nyeuwerkerck woonden meest all den tyt hem geneert 

 „heeft met visschen inde haerlemermeer, eerst met een plempscip ende naeder- 

 „hant met een vlouschuyt, pachtende deselve visscherie van den vroonmeester 

 „van Leyden, om te moegen visschen tusschen de spierinckmeer ende tcruys, 

 „ontrent recht over den dorpe van Lisse, Ende dat sy alle de vissche dien hy 

 „ende dandere scepen van nyeuwerkerck vingen dagelicxs venten ende ter marct 

 „brochten binnen der stadt Haerlem ende dat vry sonder eenich belet, molestie 

 „ofte verbot van yemant, soe den vroonmeester van leyden noch te nyemant ter 

 „werlt, oyt twaere int pachten ofte anders daertegens geseyt ofte gedaen heeft 

 „int minste ofte meeste, soo den selven vroonmeester alle Jaere op coppertgens 

 „maendach gemeenlicken plachte te comen in t monicken clooster vande barna- 

 „dyten tot heemstede daer den visschers dan gemeenlick heure pacht brochten, 

 „ende den monicken gemeenlick voor t mael, dat de visschers daer hadden, 

 „brochten een snee haers off twee. Seyt ende verclaert oock, dat de meer tus- 

 „schen tlant van aelsmeer ende de vennep, genaemt tverregat, opte helft nae 

 „soo wyt nyet en plach te wesen als die nu daer es, Gelyck hem oock seer 

 „wel voorstaet, dat tusschen nyeuwerkerck ende de vyffhuysen sulcke naute 

 „van t water ofte de meer plach te weesen, dat twee persoonen, elck op een 

 „syde vande meer daer staende, malcanderen souden toegesprooken immers ge- 

 „mackelicken toegeroepen ende malcanderen perfectelick verstaen hebben, daer 

 „by, mits de grote wyte vande meer, nu daer synde, men mach bemereken 

 „wat grote meenichte van mergentalen by hem deposants leven daer aff gesleten 

 „ende inde meer geraect zyn, twelck hy altoos voor seecker wel weet dat aende 

 „syde van nyeuwerkerck altoos wel soo veel lants inde breete es affgespoelt, 

 „alsmen in drye mael met een pyl van een gespannen stalen booch soude 

 „konnen overschieten. Dan aende vyffhuyser zyde en es de affspoelinge soo 

 „groot nyet, immers seyt hem wel seecker ende kennelick te wesen, dat de 

 „haerlemermeer, by syn leven groote meenichte van mergentalen lants heeft 

 „innegenomen ende affgesleten, jae laet hem duncken, dat deselve meer by synen 

 „tyt wel de helft vergroot es, insunderheyt doordien hy aende syde vanden 

 „dorpe van Ryck, selffs met syn ooghen gesien heeft, dat vier schoone hof- 

 steden ofte woningen met Lants, Leggende ten eersten wel soe verde vande 

 „meer, dat hem gedenckt, alst stadthuys van haerlem gelegen es van t spaerne, 

 „op welcke hofsteden woonden Jan albertsz, eenen Corsgen gerryt theusz ende 

 „willem Pouwelsz. Alle deselve vier hofsteden mette landen daer aen behorende, 



